open-index/open-wikipedia-markdown huggingface dataset:
Blue Jasmine

***Blue Jasmine*** er en amerikansk dramafilm fra 2013. Filmen er skrevet og regissert av Woody Allen, og har Cate Blanchett, Alec Baldwin og Peter Sarsgaard i noen av hovedrollene. Blanchett fikk Oscar for beste kvinnelige hovedrolle i 2014 for denne filmen, mens Hawkins ble nominert til beste kvinnelige birolle.

Jasmine (Blanchett) er en bortskjemt overklassefrue i New York som får livet sitt komplisert når ektemannen (Baldwin) blir avslørt som kriminell. Hun flytter til San Francisco for å bo hos sin søster Ginger (Hawkins), og må der revurdere sitt eget liv.

## Rolleliste
* Cate Blanchett som Jasmine
* Alec Baldwin som Hal
* Peter Sarsgaard som Dwight
* Sally Hawkins som Ginger
* Michael Stuhlbarg som Dr. Flicker
* Louis C.K. som Al
* Andrew Dice Clay som Augie
* Bobby Cannavale som Chili
* Alden Ehrenreich som Danny
* Tammy Blanchard som Jane
* Max Casella
* Charlie Tahan

## Annet
* Bradley Cooper ble vurdert for en rolle, men trakk seg grunnet andre prosjekter.
* Louis C.K. gjorde opprinnelig en audition for rollen som Andrew Dice Clay spiller, men ble vurdert av Woody Allen som «for snill» til å spille rollen, og ble dermed tilbudt en annen rolle.

## Eksterne lenker
* 
*
IF Boltic

**IF Boltic** er en svensk idrettsklubb fra Karlstad, som først og fremst er kjent som en bandyklubb.

IF Boltic ble grunnlagt i 1946 og var en av Sveriges mest framgangsrike bandyklubber med ni SM-gull, hvorav sju strake SM-gull fra 1979 til 1985 og ti strake SM-finaler i perioden 1979-1988. Til å begynne med hadde foreningen også grener som håndball og fotball. Boltic spiller sine hjemmekamper Tingvalla isstadion.

## IF Boltics historie

De to britiske lagene Bolton Wanderers FC og Celtic FC har hatt stor betydning for IF Boltic, det var fra disse klubbene Boltic tok sitt navn. Navnet ble bestemt da Boltic hadde sitt første møte som fant sted på Torpmans Café på Herrhagen i Karlstad den 1. november 1946. Der ble det bestemt blant annat at Boltic skulle drive med håndball, fotball og bandy. Boltics sportslige virksomhet kom igang året etter da man stilte med juniorlag i fotball, håndball og bandy. I bandyens juniorserie spilte man den første kampen mot Göta og det ble tap med 2-3. I 1950 fikk klubben økonomiske problemern og man ble tvunget til å legge ned fotballen og etter det var det kun bandy som gjaldt for Boltic. A-laget tok dette året steget opp i tredje divisjon med en imponerande måldifferanse på 30-4. Det første året i tredje divisjon endte Boltic på en andreplass på tabellen. Laget spilte seg oppover i ligasystemet utover 1960- og 1970-tallet og i 1967 ble Boltics nye hjemmebane Tingvalla isstadion innviet. I 1975 ble hardsatsningen innledet og i 1976 rykket Boltic opp til øverste divisjonen.  

Boltic spilte sin allsvenske debut hjemme på Tingvalla den 28. november 1976 mot IFK Kungälv, 915 tilskuere fikk se Kungälv ta pause med en 2-1-ledelse. Men i andre omgang kjørte Boltic over Kungälv og vant til slutt matchen med 12-2. Den tredje sesongen i Allsvenskan skulle bli en fantastisk sesong for Boltic. Man vant den sødre serien og klarte å snu SM-finalen mot Broberg til seier 7-4. Dette medførte at det var på tide med debut i Europacupen der Boltic møtte Zorkij fra Sovjetunionen. Boltic gjorde en kanonkamp i den første finalen borte i Sibir og klarte 2-2. I den andre finalen hjemme på Tingvalla var Boltic det sterkeste laget og vant 3-2. Boltic var dermed også Europacupmästare. De etterfølgende sesongene skulle bli medaljerike for Boltic. 

Boltic slet med økonomiske problemer frem mot slutten av 1990-tallet og i 2000 ble IF Boltic slått sammen med IF Karlstad-Göta og ble til den nye klubben BS BolticGöta. 

## Kjente spillere
* Kenth Hultqvist
* Pål Hanssen
*Nikolay Evju Hauger

## Meritter
* Europacupen (bandy): 6 (1979, 1981, 1982, 1984, 1985, 1995)
* World Cup: 6 (1980, 1981, 1985, 1986, 1995, 1996)
* SM-finaler: 14 
* SM-gull:9 (1979, 1980, 1981, 1982, 1983, 1984, 1985, 1988 och 1995)
* Flest allsvenske kamper: Björn Tömmernes, 445
* Flest allsvenske mål: Kjell Kruse, 480
Said Jalili

**Saʿīd Jalīlī** (farsi: ; født 6. september 1965 i Mashhad, Razavi-Khorasan) er en iransk diplomat og politiker for Fronten for islamsk revolusjonær stabilitet og tidligere Ingeniørenes islamske samfunn. Som sekretær for Irans øverste nasjonale sikkerhetståd er han landets øverste forhandler om atomkraft. Tidligere var han viseutenriksminister for saker som gjaldt Europa og Amerika. Jalīlī var også en av kandidatene i det iranske presidentvalget i 2013, som ble avholdt 14. juni.
Gráinne Murphy

**Gráinne Murphy** (født 26. mars 1993) er en irsk svømmer som spesialiserer seg i fristil. Hun representerte landet sitt under Sommer-OL 2012 i London, der hun røk ut i de innledende rundene på 200 meter fri. 

## Referanser


## Eksterne lenker
*
Red 2

***Red 2*** er en amerikansk actionkomedie fra 2013. Filmen er regissert av Dean Parisot, og har Bruce Willis, John Malkovich, Mary-Louise Parker, Catherine Zeta-Jones, Anthony Hopkins, Helen Mirren og Byung-hun Lee i hovedrollene. Den er en oppfølger til *[[Red (2010)|Red]]* (2010).

## Handling
Den tidligere CIA-agenten Frank Moses (Bruce Willis) setter igjen sammen sitt unike lag av eliteveteransoldater for å spore opp et bærbart atomvåpen som er meldt savnet.

## Rolleliste
* Bruce Willis som Frank Moses
* John Malkovich som Marvin Boggs
* Mary-Louise Parker som Sarah Ross
* Catherine Zeta-Jones som Miranda Wood
* Anthony Hopkins som Edward Bradley
* Helen Mirren som Victoria
* Byung-hun Lee som Han
* David Thewlis som The Frog
* Neal McDonough
* Brian Cox som Ivan Simanov

## Referanser


## Eksterne lenker
* 
*
Djurö nasjonalpark

**Djurö nasjonalpark** er en svensk nasjonalpark som består av Djurö skjærgård, en gruppe på omtrent 30 øyer i den største innsjøen i Sverige, Vänern. Nasjonalparken ble opprettet i 1991 og dekker 24 kvadratkilometer. Naturvårdsverket er styringsorgan.

Øyene er i dag uten bosetting, men det står en jakthytte på en av øyene og et automatisert fyr. Av dyreliv på øyene finner en dåhjort og mange forskjellige fugler som fiskeørn, falk, tjeld og svartbak. 
Det er bare mulig å se vann i horisonten omkring Djurö, bortsett fra i sør, der en kan skimte Kinnekulle. 

En må selv skaffe båt om en skal besøke Djurö.

## Referanser


## Eksterne lenker
* Djurö nasjonalpark
Stortingsvalget 2013 i Telemark

**Stortingsvalget 2013 i Telemark** ble avholdt mandag 9. september 2013. Det skulle velges seks stortingsrepresentanter for Telemark for perioden 2013 til 2017, herav fem distriktsmandater og ett utjevningsmandat.

## Innvalgte i perioden 2009-2013
I perioden 2009-2013 har følgende representanter vært valgt inn fra Telemark:

*Arbeiderpartiet: Terje Lien Aasland (mandat 1), Gunn Olsen (3), Sigvald Oppebøen Hansen (5)
*Fremskrittspartiet: Bård Hoksrud (2)
*Høyre: Torbjørn Røe Isaksen (4)
*Kristelig Folkeparti: Geir Bekkevold (Utjevningsmandat)

Gunn Olsen og Sigvald Oppebøen Hansen ønsket ikke gjenvalg i 2013.

## Stortingskandidater 2013
Det er 14 valglister som er godkjent av fylkesvalgstyret i Telemark.

*Arbeiderpartiet: 1) Terje Lien Aasland, Skien, 2) Lene Vågslid, Tokke, 3) Christian Tynning Bjørnø, Porsgrunn
*De Kristne: 1) Ingvar Torvik, Porsgrunn
*Demokratene i Norge: 1) Teddy Ellegård, Skien
*Fremskrittspartiet: 1) Bård Hoksrud, Bamble, 2) Kristian Norheim, Skien, 3) Gry-Anette Amundsen, Nome
*Høyre: 1) Torbjørn Røe Isaksen, Porsgrunn, 2) Solveig Sundbø Abrahamsen, Seljord, 3) Geir Elsebutangen, Skien
*Kristelig Folkeparti: 1) Geir Bekkevold, Skien
*Kristent Samlingsparti: 1) Frank Normann Jenssen, Siljan
*Kystpartiet: 1) Bjørn Christian Borch, Oslo
*Miljøpartiet De Grønne: 1) Ronald Bruinvis, Tinn
*Piratpartiet: 1) Simen Kvamme Hatlem, Bø
*Rødt: 1) Pål Berby, Porsgrunn
*Senterpartiet: 1) Beate Marie Dahl Eide, Seljord
*Sosialistisk Venstreparti: 1) Ådne Naper, Skien
*Venstre: 1) Torgeir Fossli, Notodden

## Meningsmålinger
Meningsmålinger for Telemark med spørsmål om stortingsvalg

**Oppslutning:**

**Mandatfordeling:**

## Valgresultat
Det var 128 352 stemmeberettigede velgere i Telemark.

## Se også
*Liste over stortingsrepresentanter 2009–2013
*Liste over stortingsrepresentanter 2013–2017
*Stortingsvalget 2013

## Referanser
Les Nouvelles de Tahiti

***Les Nouvelles de Tahiti*** var en dagsavis som utgis i Papeete i Fransk Polynesia. Avisen ble startet i  1957 og gikk inn i 2014. 

Ifølge utgiveren var opplaget på gjennomsnittlig  daglig i 2008. 

Avisen ble i 2014 kjøpt av investeringsselskapet Papyrus. Den var før dette eid av det franske mediekonsernet Groupe Hersant Média gjennom  Groupe Hersant Média Polynésie, som også eide den andre franskpolynesiske dagsavisen, *[[La Dépêche de Tahiti]]*. Den 23. mai 2014 ble avisens siste utgave utgitt. Avisen hadde opparbeidet stor gjeld og den nye eieren bestemte seg for å legge ned.

## Referanser
La Dépêche de Tahiti

***La Dépêche de Tahiti*** er en dagsavis som utgis i Papeete i Fransk Polynesia. Avisen ble startet i  1964. Ifølge utgiveren var opplaget på gjennomsnittlig  om dagen i 2008. 

Avisen ble i 2014 kjøpt av investeringsselskapet Papyrus. Den var før dette eid av det franske mediekonsernet Groupe Hersant Média gjennom  Groupe Hersant Média Polynésie, som også eide den andre franskpolynesiske dagsavisen, *[[Les Nouvelles de Tahiti]]*.

I 1979 tok *La Dépêche de Tahiti* opp i seg dagsavisen *Le Journal de Tahiti*, som startet i 1963. Hersant kjøpte i 1989 100 % av aksjene i *La Depeche de Tahiti*.

## Referanser
Tahiti-Pacifique

***Tahiti-Pacifique*** er et aktualitetsmagasin som utkommer i Fransk Polynesia. Det ble etablert i 1991 av forfatteren Alex W. du Prel, som også var redaktør. Redaksjonen holdt til på Moorea.

I 2012 ble magasinet overtatt av nye eiere og gikk i 2015 over til ukentlige utgaver, mot tidligere månedlige. Bertrand Parent, tidligere redaktør i ''La Dépêche de Tahiti'', overtok i 2015 som redaktør.

## Referanser
Kista (andre betydninger)

**Kista** har flere betydninger:

* Kista – en bydel i Västerort i Stockholm kommune
* Kista – navn på en elvestrekning i Snarumselva
Det økonomiske, sosiale og kulturelle råd

**Det økonomiske, sosiale og kulturelle råd** (fransk: *Conseil économique, social et culturel*) er et rådgivende selvstyreorgan i Fransk Polynesia. I tillegg finnes Fransk Polynesias forsamling, presidenten og regjeringen. Rådet har 51 medlemmer fra ulike økonomiske, sosiale og kulturelle organisasjoner. Funksjonstiden er fire år.

I 1977, da Fransk Polynesia fikk begrenset indre selvstyre, ble det oppnevnt en økonomisk og sosiale komité. Ved innføringen av omfattende selvstyre i 1984 ble denne komiteen nedfelt som én av de tre sentrale selvstyreinstitusjonene. Komitéen ble omdøpt til råd i 1990 og fikk da sitt nåværende navn.

Medlemmene kommer fra fagforeninger, yrkes- og næringslivsorganisasjoner og frivillige organisasjoner som til sammen representerer et bredt spektrum av det økonomiske, sosiale og kulturelle liv i Fransk Polynesia. Rådet er utformet etter mønster av tilsvarende organer i Frankrike, der det finnes et *[[Conseil économique, social et environnemental]]*.

## Referanser


## Eksterne lenker
* Conseil économique, social et culturel
Stortingsvalget 2013 i Vestfold

**Stortingsvalget 2013 i Vestfold** ble avholdt mandag 9. september 2013. Det skulle velges syv stortingsrepresentanter for Vestfold for perioden 2013 til 2017, herav seks distriktsmandater og ett utjevningsmandat.

## Innvalgte i perioden 2009-2013
I perioden 2009-2013 har følgende representanter vært valgt inn fra Vestfold:

*Arbeiderpartiet: Dag Terje Andersen (mandat 1), Sonja Mandt (4), Steinar Gullvåg (6)
*Fremskrittspartiet: Anders Anundsen (2), Per Arne Olsen (5)
*Høyre: Svein Flåtten (3)
*Sosialistisk Venstreparti: Inga Marte Thorkildsen (Utjevningsmandat)

Per Arne Olsen ønsket ikke gjenvalg i 2013.

## Stortingskandidater 2013
Det er 15 valglister som er godkjent av fylkesvalgstyret i Vestfold. Her følger en oversikt over listetoppene:

*Arbeiderpartiet: 1) Dag Terje Andersen, Lardal, 2) Sonja Mandt, Larvik, 3) Steinar Gullvåg, Nøtterøy 
*De Kristne: 1) Ingvar Torvik, Porsgrunn 
*Demokratene i Norge: 1) Elisabeth Rue Strencbo, Tønsberg
*Fremskrittspartiet: 1) Anders Anundsen, Larvik, 2) Morten Stordalen, Re
*Høyre: 1) Svein Flåtten, Sandefjord, 2) Kårstein Eidem Løvaas, Nøtterøy, 3) Karen Anne Kjendlie, Tønsberg
*Kristelig Folkeparti: 1) Anders Tyvand, Tønsberg
*Kristent Samlingsparti: 1) Birger Hoaas, Stokke
*Kystpartiet: 1) Kjell Leif Bergtun, Sandefjord
*Miljøpartiet De Grønne: 1) Ingunn Emdal, Nøtterøy
*Pensjonistpartiet: 1) Svein Erik Jacobsen, Sandefjord
*Piratpartiet: 1) Jørgen Wold, Stokke 
*Rødt: 1) Daniel Hesby Hansen, Tønsberg
*Senterpartiet: 1) Kathrine Kleveland, Holmestrand
*Sosialistisk Venstreparti: 1) Inga Marte Thorkildsen, Oslo
*Venstre: 1) Eddy Robertsen, Horten

## Meningsmålinger
Meningsmålinger for Vestfold med spørsmål om stortingsvalg

**Oppslutning:**

**Mandatfordeling:**

## Valgresultat
Det var 176 779 stemmeberettigede velgere i Vestfold.

### Valgte stortingsrepresentanter
* Svein Flåtten (H), Sandefjord
* Dag Terje Andersen (Ap), Lardal
* Anders Anundsen (Frp), Larvik (justisminister i Erna Solbergs regjering) ; Fast møtende vararep.: Tom Holthe (Frp), Sandefjord
* Kårstein Eidem Løvaas (H), Nøtterøy
* Sonja Mandt (Ap), Larvik
* Morten Stordalen (Frp), Re
* Anders Tyvand (KrF), Tønsberg (Utjevningsmandat)

## Se også
*Liste over stortingsrepresentanter 2009–2013
*Liste over stortingsrepresentanter 2013–2017
*Stortingsvalget 2013

## Referanser
Barbara Jardin

**Barbara Jardin** (født 22. oktober 1991) er en canadisk svømmer som spesialiserer seg i fristil. Hun representerte landet sitt i Sommer-OL 2012 i London, der hun ble slått ut i semifinalen på 200 meter fri. 

## Referanser


## Eksterne lenker
*
Caitlin McClatchey

**Caitlin McClatchey** (født 28. november 1985) er en britisk svømmer som spesialiserer seg i fristil. Hun representerte landet sitt under Sommer-OL 2012 i London, der hun røk ble nummer syv på 200 meter fri. Hun har to bronsemedaljer fra stafetter i VM.

## Referanser


## Eksterne lenker
*
Melani Costa Schmid

**Melanie Felicitas Costa Schmid** (født 24. april 1989) er en spansk svømmer som spesialiserer seg i fristil. Hun representerte landet sitt under Sommer-OL 2012 i London, der hun røk ut i semifinalen på 200 meter fri. Hun tok en gullmedalje under kortbane-VM 2012 i Istanbul.

## Referanser


## Eksterne lenker
*
Stefan Alvén

**Stefan Alvén** (født 1968) er en svensk tidligere fotballspiller. Alvén var midtbanespiller.

Alvén har spilt for flere svenske toppklubber, blant disse Malmö FF og IFK Norrköping. Alvén spilte også for Djurgårdens IF, hvor han ble med på et nedrykk til Superettan. Alvén var lagkaptein både i Djurgården og i IFK Norrköping. Alvén la opp som spiller i 2001.

I februar 2005 ble Alvén valgt inn som styremedlem i Djurgårdens IF Fotboll for ett år. I 2009 ble Alvén sportssjef i samme klubb, et verv han hadde fram til 4. mai 2011, da han gikk av etter å ha mottatt trusler rettet mot seg og sin familie.

## Referanser


## Eksterne lenker
*
Storbritannias Grand Prix 2013

**Storbritannias Grand Prix 2013** (offisielt navn: *2013 Formula 1 Santander British Grand Prix*) var et Formel 1-løp som ble arrangert 30. juni 2013 på Silverstone Circuit i Northamptonshire og Buckinghamshire, England. Det var det åttende løpet i 2013-sesongen.

## Klassifisering
### Kvalifisering

### Løpet

**Noter til tabellene:**
*  - Paul di Resta ble ekskludert fra resultatlisten etter at bilen hans ble funnet å være for lett etter kvalifiseringen. Han ble deretter flyttet til bakerste plass på griden.
*  - Giedo van der Garde fikk en gridstraff på fem plasser for å ha forårsaket en unngåelig kollisjon med Nico Hülkenberg under forrige løp. Han fikk senere ytterligere en gridstraff for å ha foretatt et ikke-planlagt bytte av girkasse før løpet, noe som plasserte han på 22. og siste plass på griden.

## Stillingen i mesterskapene etter løpet

**Førermesterskapet**

**Konstruktørmesterskapet**

## Referanser


## Eksterne lenker
*
Silke Lippok

**Silke Lippok** (født 31. januar 1994) er en tysk svømmer som spesialiserer seg i fristil. Hun representerte landet sitt under Sommer-OL 2012 i London, der hun røk ut i semifinalen på 200 meter fri. Hun har en bronsemedalje fra VM i svømming 2011.

## Referanser


## Eksterne lenker
*
Hanae Ito

**Hanae Ito** (伊藤 華英, *Itō Hanae*; født 18. januar 1985 i Saitama) er en japansk svømmer. 

I Sommer-OL 2008 representerte hun landet sitt i ryggsvømming (8. plass på 100 meter; røk ut i semifinalen på 200 meter). Hun representerte landet sitt under Sommer-OL 2012 i London, der hun røk ut i semifinalen på 200 meter fri.

Etter at hun la opp i oktober 2012 begynte hun å studere til en mastergrad i psykisk helsevern på Juntendō-universitetet og å undervise barn i svømming.

I 2014 avsluttet hun en mastergrad i «sportsmanagement» ved Waseda-universitetet og begynte å studere til en Ph.d-grad i psykisk helsevern ved Juntendō-universitetet. Samtidig arbeidet hun som timelærer i svømming for Juntendō-universitetets svømmeklubb. 

Per 2018 var hun såkalt «senior Engagement and PR Planning Team project manager» i Kommunikasjonsavdelingen for Tokyos organisasjonskomité for de olympiske og paralympiske leker i 2020. Samme år ble hun også ansatt som såkalt «dream supporter» for Verdensmesterskapet i rugby union 2019 i Japan. 

## Referanser


## Eksterne lenker
*
Barclays Center

**Barclays Center** er en flerbruks-arena i Brooklyn, New York City.

Arenaen er fra åpningen hjemmebanen til basketballaget Brooklyn Nets i NBA og ishockeylaget New York Islanders i NHL vil flytte dit etter at leiekontrakten i Nassau Veterans Memorial Coliseum utløper etter sesongen 2014–2015. 

## Eksterne lenker
*
Stortingsvalget 2013 i Østfold

**Stortingsvalget 2013 i Østfold** ble avholdt mandag 9. september 2013. Det skulle velges ni stortingsrepresentanter for Østfold for perioden 2013 til 2017, herav åtte distriktsmandater og ett utjevningsmandat.

## Innvalgte i perioden 2009-2013
I perioden 2009-2013 har følgende representanter vært valgt inn fra Østfold:

*Arbeiderpartiet: Svein Roald Hansen (mandat 1), Irene Johansen (3), Thor Erik Forsberg (6), Wenche Olsen (7)
*Fremskrittspartiet: Ulf Leirstein (2), Jon Jæger Gåsvatn (5), Vigdis Giltun (8)
*Høyre: Ingjerd Schou (4)
*Kristelig Folkeparti: Line Henriette Hjemdal (Utjevningsmandat)

Alle representantene ønsket gjenvalg i 2013.

## Stortingskandidater 2013
Det er 15 valglister som er godkjent av fylkesvalgstyret i Østfold. Her følger en oversikt over listetoppene:

*Arbeiderpartiet: 1) Svein Roald Hansen, Fredrikstad, 2) Irene Johansen, Moss, 3) Stein Erik Lauvås, Marker 
*De Kristne: 1) Sten Klevås-Olsen, Moss 
*Demokratene i Norge: 1) Jan Falla, Trøgstad
*Fremskrittspartiet: 1) Ulf Leirstein, Moss, 2) Erlend Wiborg, Moss
*Høyre: 1) Ingjerd Schou, Spydeberg, 2) Bengt Morten Wenstøb, Fredrikstad, 3) Eirik Milde, Halden
*Kristelig Folkeparti: 1) Line Henriette Hjemdal, Fredrikstad
*Kristent Samlingsparti: 1) Gunnar Aamodt, Fredrikstad
*Kystpartiet: 1) Bjørn Alexander Hansen, Fredrikstad
*Miljøpartiet De Grønne: 1) Vidar Kristiansen, Fredrikstad
*Pensjonistpartiet: 1) Hans Glomsrud, Fredrikstad
*Piratpartiet: 1) Michael Andersen Lundsveen, Halden
*Rødt: 1) Eirik Tveiten, Moss
*Senterpartiet: 1) Per Inge Bjerknes, Sarpsborg
*Sosialistisk Venstreparti: 1) May Elisabeth Hansen, Moss
*Venstre: 1) Per Magnus Sandsmark, Halden

## Meningsmålinger
Meningsmålinger for Østfold med spørsmål om stortingsvalg

**Oppslutning:**

**Mandatfordeling:**

## Valgresultat
Det var 209 038 stemmeberettigede velgere i Østfold.

### Valgte stortingsrepresentanter
* Svein Roald Hansen (Ap), Fredrikstad
* Ingjerd Schou (H), Spydeberg
* Ulf Leirstein (Frp), Moss
* Irene Johansen (Ap), Moss
* Bengt Morten Wenstøb (H), Fredrikstad
* Stein Erik Lauvås (Ap), Marker
* Erlend Wiborg (Frp), Moss
* Eirik Milde, (H), Halden
* Line Henriette Hjemdal (KrF), Fredrikstad (Utjevningsmandat)

## Se også
*Liste over stortingsrepresentanter 2009–2013
*Liste over stortingsrepresentanter 2013–2017
*Stortingsvalget 2013

## Referanser
Lauren Boyle

**Lauren Boyle** (født 14. desember 1987) er en newzealandsk svømmer som spesialiserer seg i fristil. Hun representerte landet sitt under Sommer-OL 2012 i London, der hun ble nummer åtte på 400 meter fri. 

## Referanser


## Eksterne lenker
*
Stimannsberget naturreservat

**Stimannsberget naturreservat** er et naturreservat på Skøyen i Sør-Odal, 12 kilometer sør for Skarnes. Reservatet er et fuktig barskogsområde som ble freda den 13. desember 2002. Reservatet dekker 0,4 kvadratkilometer. Formålet med vernet er å bevare et skogområde som økosystem med alt naturlig plante- og dyreliv. Spesielle kvaliteter er blant annet biotoper for lavarter som er knytta til et kontinuerlig fuktig bestandsklima og stedvis mye død ved. Statsforvalteren i Innlandet er forvaltningsmyndighet for reservatet.

## Landskap

Stimannsberget naturreservat er et område med stort sett gammel granskog på høy bonitet. Naturreservatet ligger i en del av Innlandet der skogen generelt drives intensivt. Man finner derfor få forekomster av skog med kontinuitetsmiljø i dette området. Berggrunnen består av grunnfjellsbergarter. Området har forholdsvis tykk bunnmorene med blokker på overflaten.

Naturreservatet ligger mellom 261 og 325 meter over havet. Trondbølsetervegen, en gammel setersti mellom Trondbøl og Nysetra på Skøi, går igjennom reservatet.

## Flora og fauna

Området preges av kompakt gammal granskog med små høydeforskjeller ved munningen av en mindre dal. Barskog på fastmark står for 96 prosent av naturreservatets areal, mens de resterende 4 prosentene består av skog på myr. Osp er det en del av mens lavlandsbjørk er det mindre av. Spredt lavfuruskog finnes. Noen lavarter lever i området og dette indikerer kontinuerlig fuktig bestandsklima. Skogen består av blåbærgranskog og overgangstyper til bærlyngfuruskog og lågurtgranskog. Skogen har stått forholdsvis lenge uten hogstinngrep. I deler av området er det mye død og tørr ved, hovedsakelig av osp, men også av gran. Det vokser også lind i området omkring naturreservatet. Snylteplanten vaniljerot finnes også.

I 1978 fant Jon Bekken den truede rødlistearten og laven huldrestry i urørt og svakt hellende granskog i det som i dag har blitt reservatet.

Elg har et lokalt viktig beiteområde i og omkring reservatet. Reservatet har også en stor spettebestand med blant annet tretåspett, svartspett, grønnspett, flaggspett og tidvis dvergspett. Gråspett hekker fast i reservatet. Rovfuglen vepsevåk, som ellers holder til i Afrika, hekker også i det samme området. Man kan også finne hønsehauk i reservatet, og omkring 17. mai kan musvåk observeres. Sommerfuglen blått ordensbånd lever i dette verneområdet.

## Referanser


## Kilder

* DIREKTORATET FOR NATURFORVALTNING
* Stimannsberget naturreservat
Stortingsvalget 2013 i Sør-Trøndelag

**Stortingsvalget 2013 i Sør-Trøndelag** ble avholdt mandag 9. september 2013. Det skulle velges ti stortingsrepresentanter for Sør-Trøndelag for perioden 2013 til 2017, herav ni distriktsmandater og ett utjevningsmandat.

## Innvalgte i perioden 2009-2013
I perioden 2009-2013 har følgende representanter vært valgt inn fra Sør-Trøndelag:

*Arbeiderpartiet: Trond Giske (mandat 1), Gunn Karin Gjul (3), Jorodd Asphjell (5), Eva Kristin Hansen (7)
*Fremskrittspartiet: Per Sandberg (2), Tord Lien (6)
*Høyre: Linda Hofstad Helleland (4)
*Sosialistisk Venstreparti: Snorre Valen (8)
*Senterpartiet: Ola Borten Moe (9)
*Kristelig Folkeparti: Øyvind Håbrekke (Utjevningsmandat)

Arne L. Haugen møter som vararepresentant for statsråd Trond Giske, og Heidi Greni møter for statsråd Ola Borten Moe.

Gunn Karin Gjul, Ola Borten Moe og Tord Lien ønsket ikke gjenvalg i 2013.

## Stortingskandidater 2013
Det er 17 valglister som er godkjent av fylkesvalgstyret i Sør-Trøndelag. Her følger en oversikt over listetoppene:

*Arbeiderpartiet: 1) Trond Giske, Trondheim, 2) Eva Kristin Hansen, Trondheim, 3) Jorodd Asphjell, Orkdal, 4) Karianne O. Tung, Rissa, 5) Audun Otterstad, Skaun 
*De Kristne: 1) Sten Klevås-Olsen, Moss 
*Demokratene i Norge: 1) Svein Otto Nilsen, Trondheim
*Det Liberale Folkepartiet: 1) Erlend Mørk, Trondheim
*Fremskrittspartiet: 1) Per Sandberg, Lenvik, 2) Sivert Bjørnstad, Trondheim
*Høyre: 1) Linda Hofstad Helleland, Klæbu, 2) Frank Jenssen, Trondheim, 3) Torhild Aarbergsbotten, Ørland, 4) Marvin Wiseth, Trondheim, 5) Kjetil Reinskou, Røros
*Kristelig Folkeparti: 1) Øyvind Håbrekke, Oslo
*Kristent Samlingsparti: 1) Morten Selven, Rissa
*Kystpartiet: 1) Stein Petter Haugen, Midtre Gauldal
*Miljøpartiet De Grønne: 1) Harald August Nissen, Oslo
*Norges Kommunistiske Parti: 1) Harald Reppesgaard, Trondheim
*Pensjonistpartiet: 1) Harald Fagervold, Rissa
*Piratpartiet: 1) Even Solum Gran, Trondheim
*Rødt: 1) Ronny Kjelsberg, Trondheim
*Senterpartiet: 1) Heidi Greni, Holtålen
*Sosialistisk Venstreparti: 1) Snorre Valen, Trondheim
*Venstre: 1) Jon Gunnes, Trondheim

## Meningsmålinger
Meningsmålinger for Sør-Trøndelag med spørsmål om stortingsvalg

**Oppslutning:**

**Mandatfordeling:**

## Valgresultat
Det var 222 149 stemmeberettigede velgere i Sør-Trøndelag.

## Se også
*Liste over stortingsrepresentanter 2009–2013
*Liste over stortingsrepresentanter 2013–2017
*Stortingsvalget 2013

## Referanser
Marmaraøya

**Marmaraøya** er ei tyrkisk øy i Marmarahavet. Den er den største øya i Marmarahavet og den nest største øya i Tyrkia (etter Gökçeada). Øya ligger midt i provinsen Balıkesir. Det går både båt og ferge til øya fra Istanbul, og motorbåt fra byene Tekirdağ og Erdek.

Det er funnet levninger etter joniske grekere på øya fra 2000-tallet f.Kr. I antikken het øya *Prokonnesos* (Προκόννησος). I 493 f.Kr. ble øya brent av en fønikisk flåte som kjempet for Dareios den store av Perserriket. I 410 f.Kr. erobret Alkibiades øya for athenerne. 
 
Øya var kjent for sine forekomster av hvit marmor, som også har gitt øya dens moderne navn. Marmor for å bygge Hagia Sophia in Konstantinopel ble tatt fra Maramaraøya.

I regjeringstiden til Konstantin den store på 300-tallet e.Kr. slo aristokrater fra Konstantinopel seg først ned på øya. I 569 hadde de bygd flere palass på øya. Det største ble bygd av keiser Justinian I. Justinian bygget også et stort nonnekloster på Marmaraøya som er et av de eldste nonneklosterne som er kjent i historien. Fra Østromerriket falt til årene rett etter første verdenskrig var øya nesten utelukkende bebodd av gresk-ortodokse grekere.. Under den første verdenskrig ble de fleste av innbyggerne på øya tvunget over til fastlandet, og etter krigen førte folkeutvekslingen mellom Hellas og Tyrkia i 1923 til at alle de gjenværende grekerne på øya ble flyttet til Hellas eller andre steder i verden. Etter over 2000 år med gresk bosetning var øya etnisk rensket for grekere.

Den 4. januar 1935 ble øya rammet av et kraftig jordskjelv. På Maramaraøya og naboøyene Avşa og Paşalimanı mistet fem personer livet, 30 ble skadet og flere landsbyer ble ødelagt.

## Referanser


## Eksterne lenker
* 
* Papers presented to the II. National Symposium on the Aegean Islands, 2–3 July 2004, Gökçeada, Çanakkale
Julia Hassler

**Julia Hassler** (født 1993) er en liechtensteinsk svømmer som spesialiserer seg i fristil. Hun representerte landet sitt i Sommer-OL 2012 i London, der hun ble slått ut i de innledende rundene på 400 meter fri. 

## Referanser


## Eksterne lenker
*
Simona Marinova

**Simona Marinova** (født 2. juli 1994) er en nord-makedonsk svømmer som spesialiserer seg i fristil. Hun representerte landet sitt under Sommer-OL 2012 i London, der hun røk ut i de innledende rundene på 800 meter fri. 

## Referanser


## Eksterne lenker
*
DS «Krosfond» (1904)

**DS «Krosfond»** ble bygget ved Wood,Skinner & Co.Ltd., Newcastle  som byggenummer 116. Hun ble levert til A/S Carmelina ved L.Castberg, Kristiania i mars 1904.

## «Carmelina»
*1904: Mars: Levert som «Carmelina» for A/S Carmelina ved L.Castberg, Kristiania
*1912: Solgt til Grefstad & Herlofson Dampskibsselskab A/S, Arendal

## «Krosfond»
*1915: Solgt til Svithun-Linjen A/S ved Sigval Bergesen, Stavanger, Omdøpt «Krosfond»
*1917: 22. november: Torpedert og senket uten varsel av den tyske ubåten U-57 nær Falmouth på reise Newport til Rouen lastet med 2100 tonn kull. 15 av mannskapet på 20 omkom.

## Kilder
*
Gökçeada

**Gökçeada**, tidligere **Ímvros** eller **Imbros**, er den største øya i Tyrkia. Den hører til De nordegeiske øyer i Egeerhavet. Gökçeada hører til Provinsen Çanakkale og ligger ved inngangen til Sarosbukta nord i Egeerhavet. Øya er Tyrkias vestligste punkt. Den har et areal på 279 km².

Etter en folketelling i 2000 hadde Gökçeada totalt 8&nbsp;875 innbyggere. I samme folketelling ble det rapportert at 7&nbsp;254 av innbyggerne bor i Gökçeada by og 1&nbsp;621 i de andre landsbyene. Viktigste næringsvei på Gökçeada er fiske og turisme. Øya er også kjent for sin vinproduksjon. Befolkningen er hovedsakelig tyrkisk, men det er fremdeles rund 250 etniske grekere på øya. Et stort antall grekere har emigrert. 

Bartholomeos I, den økumeniske patriark av Konstantinopel er født på øya.

## Fotnoter

## Referanser


## Eksterne lenker
*
Roger Bushell

**Roger Joyce Bushell** (født 30. august 1910 i Springs i Transvaal i Sør-Afrika, død 29. mars 1944 i Ramstein i Tyskland) var en sørafrikansk-født britisk pilot i Royal Air Force som satt i tysk fangenskap under den andre verdenskrig. Han er kjent for å ha organisert og ledet den berømte flukten fra den tyske fangeleiren, Stalag Luft III. Denne leiren hadde maksimum sikkerhet og var tilsiktet allierte krigsfanger som måtte voktes bedre fordi de tidligere hadde klart å rømme fra andre fangeleirer. Den kjente flukten ble brukt som grunnlag for filmen *[[Den store flukten|The Great Escape]]* fra 1963.

Bushell ble offisielt oppnevnt til skvadronsjef i RAF den 1. januar 1940. Under skvadronens første kamp mot fiendtlige fly den 23. mai 1940, mens skvadronen var på patrulje i nærheten av Calais, ble Bushell kreditert med å skade to fiendtlige jagerfly av før han selv ble skutt ned. Bushell krasjlandet sin Spitfire på tysk-okkupert område, og han ble tatt til fange før han fikk mulighet til å komme seg i sikkerhet. I den tyske fangeleiren gravde fangene tre forskjellige tunneler som skulle føre dem ut i friheten. Årsaken til at fangene skulle bygge tre separate tunneler, var for at muligheten til å rømme skulle bli større. Dersom tyskerne oppdaget én av tunnelene, ville de ikke tro at det fantes flere tunneler.

Jorden de gravde ut fra tunnelene tømte de ut i leiren uten at fangevokterne oppdaget det. I august 1943 ble den ene av de tre tunnelene oppdaget av tyskerne, men de to andre tunnelene ble ikke oppdaget. 24. mars 1944 var den ene tunnelen klar til bruk. Men de mange hundre fangene kunne ikke stikke av samtidig så det ble trukket lodd om hvem som fikk dra først. Men tyskerne oppdaget flukten mens de pågikk og bare 76 krigsfanger klarte å redde seg unna. 73 av disse ble senere tatt til fange igjen. Bushell ble tatt til fange dagen etter flukten mens han sto på en togstasjon sammen med en annen av de rømte krigsfangene. Tre dager senere ble begge skutt av tyskerne.

## Referanser
Adapazarı

**Adapazarı** er en by nordvest i Tyrkia og administrasjonssenter i provinsen Sakarya. Provinsen selv hadde opprinnelig også navnet Adapazarı. Adapazarı er en del av den tett befolkede Marmararegionen. Byen har 239&nbsp;284 innbyggere (2011). 

Av næringer i byen finner en lettindustri, blant annet produksjon av silke og lintøy, samt dyrking av hvete, frukt og grønnsaker i nærheten av byen. Byen eksporterer tobakk, valnøtter, kokonger og grønnsaker til Istanbul. Industrien vokser etter at Toyota har investert ti milliarder kroner på en ny bilfabrikk som produserer Toyota Corolla.

Byen ligger ved en gammel militær gjennomfartsåre fra Istanbul mot øst. Byen er tilknyttet jernbanenettverket i Anatolia siden slutten av 1800-tallet.

## Klima
Adapazarı har et fuktig subtropisk klima, med stor påvirkning fra maritimt og kontinentalt klima. Somrene er varme og særdeles fuktige, og den gjennomsnittlige maksimumstemperaturen er omkring 29 °C i juli og august, selv om temperaturene vanligvis når 30°C i juni, juli, august og september. Vintrene er kjølige og fuktige, og den laveste gjennomsnittlige minimumstemperaturen er omkring 3 °C i januar. Det kommer en del nedbør og denne er jevnt fordelt året rundt, men mest kommer det om høsten, vinteren og våren. Det er vanlig med snø fra desember til mars. 



## Referanser


## Eksterne lenker
*
Christopher O’Neill

**Christopher Paul O'Neill** (født 27. juni 1974) er en britiskfødt amerikansk forretningsmann som bor og arbeider i New York og er gift med prinsesse Madeleine av Sverige. Paret har tre barn; prinsesse Leonore, prins Nicolas og prinsesse Adrienne.

## Tidlig liv
O'Neill ble født i London som sønn av Paul Cesario O'Neill (1926–2004), en amerikansk investor som kom til London i 1960-årene for å opprette det europeiske hovedkontor for investeringsbanken Oppenheimer & Co, og Eva Maria Walter (født 1940), som ble født i Østerrike. Deres ekteskap var hans andre og hennes tredje.

Han har fem halvsøstre. Han vokste opp i London og St. Gallen, tilbrakte ofte tid i Østerrike og Tyskland, og har både britisk og amerikansk statsborgerskap.

## Referanser


## Eksterne lenker
* 
* 
*
Magleås

**Magleås** er en eiendom i Høsterkøb, i nærheten av Birkerød, i Nord-Sjælland i Danmark. Den ligger i dag i Rudersdal kommune i Region Hovedstaden, 25 km. utenfor København. Hovedbygningen er omgitt av ca. 80 dekar privat park, og grenser direkte til Rude Skov. Det er også bl.a. stall og forvalterbolig på eiendommen.

Eiendommen ligger i et morenelandskap med småsjøer og tunneldaler. Områdets høyeste punkt er *Maglebjerg* (91 moh.). Her ligger eiendommen Magleås. Hovedbygningen ble bygget i 1910 for forretningsmannen Aage Westenholz (1859–1935), som bl.a. var onkel til Karen Blixen og medeier og styreleder for Karen Coffee Company Ltd. og som tidligere hadde tjent en formue i Asia. Westenholz hadde kjøpt opp en del landbruksjord og eiendommer med sikte på å bygge en herskapelig privatbolig for seg og sin familie. Hovedbygningen ble tegnet av Westenholz' svoger, arkitekt Torben Grut, i en nybarokk stil med 50 rom, og Westenholzfamilien flyttet inn i løpet av 1910 med en stor tjenerstab. Grut tegnet også den lange stallbygningen på eiendommen. Like i nærheten ligger eiendommen Aasebakken, også tegnet av Torben Grut og bygget for godseier og forretningsmann Lennart Grut, og på begge eiendommene ble det ført et stort selskapelig liv i Westenholz/Grut-familiens tid.

I 1942 ble Magleås kjøpt av pavelig kammerherre og greve Christopher Tostrup Paus, som hadde solgt sitt gods Herresta i Sverige i 1938 og som døde i 1943. Magleås ble så overtatt av Thorleif Lintrup Paus, som solgte eiendommen til den katolske kirke i Danmark (Ansgarstiftelsen) i 1945. Deretter ble eiendommen eid av forskjellige eiere og brukt som folkehøyskole i flere år. I 1974 ble Magleås så kjøpt tilbake av den katolske kirke og tatt i bruk som kurs- og konferansesenter samt til representative formål.

Fra 1942 har naboeiendommen Aasebakken vært kloster for Benediktinerordenen, under navnet *Vor Frue Kloster*.

## Referanser


## Litteratur
*Ingelise Schmidt og Tormod Hessel: *Magleås og Åsebakken. Mennesker og begivenheder*. Birkerød, Birkerød Lokalhistoriske Forening, 2012, 131 s., ISBN 978-87-87087-03-2.
*Niels Peter Johansen, «Livet på Magleås og Åsebakken», i *Birkerød Lokalhistorie*, vol. 3, nr. 4, 1992, s. 3–5
*Tormod Hessel, «Magleås og Åsebakken : fra patricierejendomme til højskole og kloster», i *Birkerød Lokalhistorie*, vol. 3, nr. 4, 1992, s. 6–7

## Eksterne lenker
* Magleås kursuscenter
DS «Langfond» (1914)

**DS «Langfond»** ble bygget ved Trondhjems Mekaniske Værksted  som byggenummer 158. Hun ble levert til A/S Sørlandet ved Engebrethsen & Henriksen, Arendal i august 1914.

## «Alvø»
* 1914: august: Levert som «Alvø» for A/S Sørlandet ved Engebrethsen & Henriksen, Arendal

## «Langfond»
* 1916: januar: Solgt til Svithun-Linjen A/S ved Sigval Bergesen, Stavanger, Omdøpt «Langfond»
* 1917: 28. april: Senket av den tyske ubåten U-58 på reise Liverpool til Reykjavík lastet med kull, stykkgods og post.

## Kilder
* «Langfond» www.sjohistorie.no
Kahramanmaraş

**Kahramanmaraş**, tidligere **Maraş**, er en by sørøst i Tyrkia og det administrative senteret i Kahramanmaraş-provinsen. Byen ligger på ei slette ved foten av Dibekfjellene.  hadde  innbyggere per .

Regionen er mest kjent for produksjon av salep, et mel laget av tørka orkidéer, og den særegne dondurma-iskremen. 

Fra Kahramanmaraş lufthavn er det flyforbindelser til Istanbul og Ankara. 

Byen er av hetittisk opphav og het under romerene *Germanica Cæsarea*.

Kahramanmaraş ligger i nærheten av episenteret for jordskjelvet i Tyrkia og Syria 2023.

## Klima
Kahramanmaraş har et middelhavsklima. Somrene er varme og tørre med en middeltemperatur på 35 °C og det kan være varmere enn 40 °C. Varmerekorden er på 45,2°C den 30. juli 2007. Vintrene er kalde og fuktige med temperaturer omkring 0-5 °C. Kulderekorden er på -9,6 °C fra 6. februar 1997.




## Referanser


## Eksterne lenker
*
Generalitet

**Generalitet** er en betegnelse for samtlige offiserer i en hær eller et land med grad av general og eventuelt også generalløytnant, generalmajor og brigadegeneral. Også feltmarskalker kan inkluderes. Generalitetet kan utgjøre et kollegium som har overkommandoen i en krig.

## Se også
* Admiralitet
* Generalitetsgården

## Referanser
Willie Francis

**Willie Francis** (født 12. januar 1929 i St. Martinville i Louisiana i USA, død der 9. mai 1947) var en afro-amerikansk borger som ble dømt til døden ved elektrosjokk av delstaten Louisiana. Han er mest kjent for å være den første amerikaneren som overlevde gjennomføring av elektrosjokk i USA.

I 1945 (i en alder av 16 år) ble  Francis tiltatt for å drepe en apotek-eier i St. Martinville. Drapet på apotek-eieren forble uløst i ni måneder, frem til august 1945 da Francis ble arrestert i Texas, i forbindelse med en urelatert kriminell hendelse. Til tross for to separate skriftlige tilståelser, erklærte seg Francis ikke skyldig under rettssaken mot ham. Han ble dømt til døden og forsøkt henrettet i den elektriske stol i 1946. Vitner til at dødsstraffen ble forsøkt gjennomført rapporterte at Francis hadde skreket at han ikke hadde fått puste. Det viste seg senere at den elektriske stolen hadde blitt koblet til feil av en beruset fangevokter, og Francis ble henrettet året etter. Willie Francis var gjenstand for en dokumentarfilm fra 2006 med tittelen *Willie Francis Must Die Again* som ble skrevet og regissert av filmskaperen Allan Durand.

## Referanser
Elazığ

**Elazığ** (; **'/**') er en by i den østlige delen av Anatolia i Tyrkia og det administrative senteret for Elazığ-provinsen. Byen befinner seg i den øverste Eufrat-dalen. Sletten som byen ligger på befinner seg 1067 meter over havet. Elazığ ligger på en innlandshalvøy omringet av Hazarsjøen og reservoarene bak Kebandemningen, Karakayademningen, Kralkızıdemningen og Özlücedemningen. 

Elazığ utviklet seg opprinnelig fra den historiske byen Harput, i 1834, som lå i dalsiden og som var ganske vanskelig å nå om vinteren.

Gakgos, som betyr «bror» på den lokale dialekten, er også et kallenavn for innbyggerne i Elazığ. Fotballaget Elazığspor som konkurerrer i toppklassen har også kallenavnet «Gakgoslar» av de tyrkiske mediene.

## Klima
Elazığ har et kontinentalt klima med kalde og snøfulle vintere, og varme og tørre somre. Uansett, grunnet de naturlige og kunstige innsjøene rundt byen, oppleves delvis noen variasjoner fra dette klimaet.

## Kilder
* www.dmi.gov.tr
## Eksterne lenker
*
Angelique Trinquier

**Angelique Trinquier** (født 1991) er en monegaskisk svømmer som spesialiserer seg i ryggsvømming. Hun representerte landet sitt under Sommer-OL 2012 i London, der hun røk ut i de innledende rundene på 100 meter rygg. 

## Referanser


## Eksterne lenker
*
Lidwina av Schiedam

**Lidwina av Schiedam** (1380–1433) var en nederlandsk mystiker som blir hedret som helgen i Den katolske kirke. Hun blir i dag regnet som den første som blir beskrevet med symptomer som passer til multippel sklerose.

## Liv

Lidwina vokste opp i et fattig hjem, og skal ha vært svært vakker. Allerede som barn utviklet hun en sterk Maria-fromhet, og avla tidlig et løfte om evig jomfrudom for å vie livet sitt til Jesus.

Som femtenåring falt hun på isen mens hun stod på skøyter og brakk et ribbein. Denne skaden skulle invalidisere henne, da det den ikke ble bra igjen, og hun ble sengeliggende resten av livet. Hun fikk også andre plager: En arm ble lam, og hun ble blind på det høyre øyet og det venstre ble svært ømfintlig. Hun fikk også voldsomme smerter i hodet og tennene, og da hun var nitten år ble ansiktet misdannet og lemmene forvridde. Lungene ble også ødelagt. Hun kunne da nesten ikke ta til seg næring, og levde på brød og vin, resten av livet. Når hun ble flyttet av andre, måtte hun bindes fast.

Lidwina klagde og gråt ofte de første årene med sykdom, men etterhvert fikk hun råd av sin skriftefar til å underordne seg Gud, og hun brukte deretter tiden til å fordype seg i Jesu lidelser. Rundt 1407 begynte hun å få ekstatiske visjoner der hun tok del i Jesu lidelse, så steder både på jorden og i det åndelige og snakket med Gud og helgener. Disse visjonene ble ofte fulgt av enda sterkere smerter.

Etter at Lidwina først hadde blitt mistenkt for å være besatt av en ond ånd, begynte folk nå å se på sengen hennes som en helligdom og oppsøkte henne. Både andre mystikere og prester besøkte henne for å få råd eller for å gi henne trøst. Hun fikk også almisser, som hun gav videre for ikke å være til bry for andre.

Blant andre i kirken vekket hun mistanke, og då presten i byen truet med å nekte henne nattverd, ble han truet med å bli jagd fra byen av folket. Det ble da nedsatt en kirkelig granskingskommisjon for å se på visjonene hennes. Granskingen fant at hun var i god tro og uskyldig, og hun fikk tillatelse til å få nattverd annenhver uke.

I 1428 ble Schiedam inntatt av Filip Is tropper, og Lidwina ble grovt mishandlet av fire soldater. De siste årene av livet sov hun svært lite, hun var nesten helt blind og fikk også pest en stund før hun døde.

14. april 1433 døde hun. Allerede året etter ble det reist et gravminne til hennes ære der livshistorien hennes ble fortalt. Huset hun hadde bodd i ble etterhvert gjort om til kloster. Det ble skrevet tre biografier om henne i samtiden, blant annet en av Thomas a Kempis. Relikviene hennes ble i 1615 ført til Brussel, der noen av dem fremdeles er. Resten ble ført tilbake til Schiedam i 1871 og er fremdeles der.

Pave Leo XIII anerkjente kulten hennes i 1890. Hun har minnedag 14. april, og blir særlig hedret i Nederland og deler av Tyskland.

## Referanser


## Litteratur
*  

## Eksterne lenker
* 
* Saints SQPN
* Catholic Online
* Oppslag i Butler's ''Life of the Saints''
Fethullah Gülen

**Fethullah Gülen** (1941–2024) var en tyrkisk forfatter, pedagog og muslimsk lærd. Han levde i sjølpålagt eksil i Pennsylvania i USA. Han var grunnlegger av Gülen-bevegelsen, som hovedsakelig er aktiv i utdanning og interreligiøs dialog. Bevegelsen sprer «pasifistisk, moderne islam», ifølge *[[The Economist]]*. Gülens bevegelse står på tyrkiske myndigheters terrorliste og flere tusen av hans tilhengere i Tyrkia har vært arrestert. 

Gülen var på *[[Time (magasin)|Time]]*s liste over de 100 mest innflytelsesrike personene i verden i 2013.

## Referanser


## Eksterne lenker
*
Alkoholprosent

**Alkoholprosenten** er betegnelsen for mengden etanol i en alkoholholdig drikke.

## Beregning av alkoholprosent
Alkoholprosenten kan beregnes etter vekt eller etter volum. Tidligere ble vektprosent brukt i forbindelse med øl, mens volumprosent ble brukt til stort sett alle andre formål. Nå er volumprosent det mest vanlige.

## Volumprosent
Volumprosent angis enten som **% ABV** (*alcohol by volume*) eller bare **% Vol.**
Under fremstillingen av ​​vin og øl tilsetter man gjær til en sukkerholdig oppløsning. Under gjæringen konsumerer gjærorganismene sukkeret og omdanner det til alkohol. Da tettheten av ​​sukker i vann er større enn tettheten av ​​alkohol i vann, kan man med et hydrometer måle tettheten før gjæring (OG, Original Gravity) og etter gjæring (FG, Final Gravity). Mengden alkohol kan deretter beregnes.

### Vin
Den enkleste metoden for å måle alkoholprosenten på vin er beskrevet av den engelske forfatteren Cyril Berry:

*  ABV = (OG - FG) / 7,36 

### Øl
Beregningen for øl er:

Man tar utgangspunkt i at for hvert gram CO 2, så fremstilles 1,05 gram etanol. Tettheten til ​​etanol er 0,79.

* Alkoholprosenten (ABV) = ((1,05 * (OG - FG) / FG) / 0,79) * 100

Mange bryggerier bruker også følgende formel:

* ABV = (OG - FG) * 131

## Vektprosent
Vektprosent kalles ofte for **ABW**, som står for *alcohol by weight*. Vektprosent blir oppgitt i prosent, og brukes på samme måte som for å bestemme alkoholinnholdet i blant annet øl.
 
Ved et lavt alkoholinnhold er vektprosenten cirka 4/5 av volumprosenten (f.eks. 3,2 % vektprosent tilsvarer 4,0 % volumprosent). På grunn av forholdet mellom vekt og volum i alkohol og vann, er omregningsfaktoren ikke konstant, men er avhengig av konsentrasjonen av ​​alkohol. 100 % volumprosent tilsvarer 100 % vektprosent.

## Bibliografi

*

## Referanser

*Slik måles alkoholinnholdet i øl (engelsk)
Türkiye Buz Pateni Federasyonu

**Türkiye Buz Pateni Federasyonu** (TBPF) (eng: *Turkish Ice Skating Federation*, stiftet 2006) er det tyrkiske nasjonale særidrettsforbundet for og administrerer is-idrettene kortbaneløp, kunstløp, isdans, formasjonsdans og curling.

Nåværende president er Fahrettin Kandemir.

Forbundet er medlem av *Türkiye Milli Olimpiyat Komitesi (TMOK)* (Tyrkias nasjonale olympiske komité) og International Skating Union (ISU) samt World Curling Federation (WCF).

## Eksterne lenker
*
Høyporten

**Høyporten**, den sublime porten, eller den osmanske porten (osmantyrkisk: : باب عالی *Bab-ı Ali*, fra arabisk: باب‎, báb, «port» og arabisk: عالي‎, *alī*, «høy») er en synekdoke for sentralregjeringen i Det osmanske rike, av porten som ga tilgang til en rekke bygninger som huset de viktigste statlige departementene i Istanbul. I dag huser de samme bygningene guvernøren av Istanbul.

Den tidligere porten førte til Topkapipalasset i Istanbul (bokstavelig «kanonportpalasset» på tyrkisk), men fra 1654 førte porten til storvisirens embetsbygninger og palass på den andre siden av gaten Alemdar Caddesi. Fra 1718 i europeiske diplomatiske kretser ble Storporten benyttet i overført betydning som benevnelse ikke bare på den osmanske myndigheten, men også på selve Det osmanske rike. Den eldre porten ble erstattet på 1840-tallet av en rokokkodør som i dag tjener som inngang til Istanbuls provinsregjering og guvernørens embetskontor.

## Diplomati

Høyporten som betegnelse var opprinnelig i den arabisktalende verden et generelt uttrykk for inngangsporten til byer og kongelige palasser. Senere fikk det særskilt betydning for sultanens palass i Istanbul og tilhørende synonym for den osmanske regjeringen.

Det særskilte begrepet ble benyttet i sammenhengen av diplomati av de vesteuropeiske statene da deres diplomater ble mottatt ved porten. Fra 1718 og fram til 1922, særlig preget av konstitusjonsperioden (se artikkelen for Den ungtyrkiske revolusjon av 1908) ble funksjonen til divan (riksrådet) erstattet av den keiserlige regjering og «porten» kom til å referere til utenriksdepartementet. I løpet av denne perioden kom storvesiren til å referere til posisjonen til en statsminister og visirene ble det osmanske senatet. I lange perioder til Det osmanske rike kom den politiske makten fra selve porten, og ikke fra sultanen. Det ble sagt av de utenlandske ambassadørene og diplomatene i Istanbul at de ble «godkjente av Høyporten».

## Eksterne lenker
*
Osmaniye

**Osmaniye** er en liten sør i Tyrkia. Byen er administrasjonssenter i provinsen Osmaniye. Den har like under 200 000 innbyggere (per 2009) og ligger 125 meter over havet. 

Osmaniye ligger øst på Çukurova-sletta ved foten av Nurfjellene, grensen mellom Anatolia og Midtøsten. Den ligger langs Silkeveien, og har vært strategisk viktig og bebodd hettitter, persere og romerne.

## Klima
Osmaniye har et middelhavsklima. Somrene er svært varme og tørre mens vintrene er kjølige og våte. 



## Referanser

## Eksterne lenker
*